CELEX: 32005R1994
Language: hu
Date: 2005-12-07
Title: A Bizottság 1994/2005/EK rendelete ( 2005. december 7. ) az export-visszatérítés előlegezésére nem jogosító alaptermékek rögzítéséről

8.12.2005   
            
            
               HU
            
            
               Az Európai Unió Hivatalos Lapja
            
            
               L 320/30
            
         
      A BIZOTTSÁG 1994/2005/EK RENDELETE
   
   (2005. december 7.)
   az export-visszatérítés előlegezésére nem jogosító alaptermékek rögzítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 18. cikke első albekezdésére, valamint a mezőgazdasági termékek piacának közös szervezéséről szóló egyéb rendeletek vonatkozó rendelkezéseire,
   tekintettel a mezőgazdasági termékekre vonatkozó export-visszatérítés előzetes kifizetéséről szóló, 1980. március 4-i 565/80/EGK tanácsi rendeletre (2),
   mivel:
   
               (1)
            
            
               Az export-visszatérítés előlegezésére nem jogosító alaptermékek rögzítéséről szóló, 1981. június 17-i 1618/81/EGK bizottsági rendeletet (3) több alkalommal jelentősen módosították (4). Az áttekinthetőség és érthetőség érdekében az említett rendeletet kodifikálni kell.
            
         
               (2)
            
            
               Az 565/80/EGK rendelet 4. cikkének (2) bekezdése az alaptermékekből előállított feldolgozott termékekre és árukra vonatkozik, feltéve hogy az aktív feldolgozással kapcsolatos intézkedések nincsenek megtiltva a hasonló termékek esetében. Az 565/80/EGK rendelet 8. cikkében említett termékek jegyzékét össze kell állítani. Az aktív feldolgozás tilos bizonyos olyan termékek esetében, amelyek hasonlóak az alaptermékekhez.
            
         
               (3)
            
            
               Az e rendeletben előírt intézkedések összhangban vannak az érintett irányítóbizottságok véleményével,
            
         ELFOGADTA EZT A RENDELETET:
   1. cikk
   Az 565/80/EGK rendelet 4. cikkében említett intézkedésekre nem jogosult alaptermékek jegyzéke az e rendelet I. mellékletében található.
   Ezeket az alaptermékeket azonban csak akkor kell kizárni, amennyiben a következőkben említett termékek feldolgozása során történő felhasználásra szánják őket:
   
               a)
            
            
               az 1784/2003/EK rendelet I. mellékletében említett termékek, kivéve a 2309 KN-kód alá tartozó termékeket;
            
         
               b)
            
            
               az 1785/2003/EK tanácsi rendelet (5) 1. cikke (1) bekezdésének c) pontjában említett termékek.
            
         2. cikk
   Az 1618/81/EGK rendelet hatályát veszti.
   A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának, és a III. mellékletben foglalt megfelelési táblázattal összhangban kell alkalmazni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. december 7-én.
      
         
            a Bizottság részéről
         
         José Manuel BARROSO
         
         
            az elnök
         
      
   
   
      (1)  HL L 270., 2003.10.21., 78. o. Az 1154/2005/EK bizottsági rendelettel (HL L 187., 2005.7.19., 11. o.) módosított rendelet.
   
      (2)  HL L 62., 1980.3.7., 5. o. A legutóbb a 444/2003/EK bizottsági rendelettel (HL L 67., 2003.3.12., 3. o.) módosított rendelet.
   
      (3)  HL L 160., 1981.6.18., 17. o. A legutóbb a 3480/88/EGK rendelettel (HL L 305., 1988.11.10., 28. o.) módosított rendelet.
   
      (4)  Lásd a II. mellékletét.
   
      (5)  HL L 270., 2003.10.21., 96. o.
   
      I. MELLÉKLET
      
                  KN-kód
               
               
                  Árumegnevezés
               
            
                  1104
               
               
                  Másképpen megmunkált gabonaféle (pl. hántolt, lapított, pelyhesített, fényezett, szeletelt vagy durván darált), az 1006 vtsz. alá tartozó rizs kivételével; gabonacsíra egészben, lapítva, pelyhesítve vagy őrölve:
               
            
                  1104 30
               
               
                  – Gabonacsíra egészben, lapítva, pelyhesítve vagy őrölve
               
            
                  1106
               
               
                  Liszt, dara és por a 0713 vtsz. alá tartozó szárított hüvelyes zöldségből, a 0714 vtsz. alá tartozó szágóból, gyökérből vagy gumóból; továbbá a 8. árucsoportba tartozó termékekből:
               
            
                  1106 20
               
               
                  – A 0714 vtsz. alá tartozó szágóból, gyökérből vagy gumóból:
               
            
                  1106 20 90
               
               
                  – – Más
               
            
                  1109 00 00
               
               
                  Búzasikér, szárítva is
               
            
                  2302
               
               
                  Gabonafélék vagy hüvelyes növények szitálásából, őrléséből vagy egyéb megmunkálása során keletkező korpa, korpás liszt és más maradék, labdacs (pellet) alakban is:
               
            
                  2302 10
               
               
                  – Kukoricából
               
            
                  2302 20
               
               
                  – Rizsből
               
            
                  2302 30
               
               
                  – Búzából
               
            
                  2302 40
               
               
                  – Más gabonából
               
            
                  2303
               
               
                  Keményítő gyártásánál keletkező maradék és hasonló hulladék, kilúgozott cukorrépaszelet, kipréselt cukornád és más cukorgyártási hulladék, sör és szeszgyártási maradék, melléktermék és hulladék, labdacs (pellet) alakban is:
               
            
                  2303 10
               
               
                  – Keményítő gyártásánál keletkező maradék és hasonló hulladék:
               
            
                  – – Keményítő gyártásánál keletkező hulladék kukoricából (kivéve az áztatólé-koncentrátumot), amelynek szárazanyagra számított fehérjetartalma:
               
            
                  2303 10 11
               
               
                  – – – Meghaladja a 40 tömegszázalékot
               
            
   
      II. MELLÉKLET
      A hatályon kívül helyezett rendelet és annak módosításai
      
                  A Bizottság 1618/81/EGK rendelete
               
               
                  (HL L 160., 1981.6.18., 17. o.)
               
            
                  A Bizottság 2880/84/EGK rendelete
               
               
                  (HL L 272., 1984.10.13., 15. o.)
               
            
                  A Bizottság 3480/88/EGK rendelete
               
               
                  (HL L 305., 1988.11.10., 28. o.)
               
            
   
      III. MELLÉKLET
      MEGFELELÉSI TÁBLÁZAT
      
                  1618/81/EGK rendelet
               
               
                  Ez a rendelet
               
            
                  1. cikk
               
               
                  1. cikk
               
            
                  2. cikk
               
               
                  —
               
            
                  —
               
               
                  2. cikk
               
            
                  3. cikk
               
               
                  3. cikk
               
            
                  Melléklet
               
               
                  I. melléklet
               
            
                  —
               
               
                  II. melléklet
               
            
                  —
               
               
                  III. melléklet